Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16724

c) magasság változtatási sebesség magasságot jelentő megközelítő légijárműnek, (emelkedés vagy süllyedés). 3.7.1.2.2 A forgalmi tanácsadás kijelzés alakokat és színeket használhat az egyes kijelzett megközelítő légijárművek veszélyeztetési szintjének, azaz megoldási tanácsadások, forgalmi tanácsadások és közeli forgalom jelzésére. A forgalmi tanácsadás generálás vizsgálatok és a veszélyeztető észlelés vizsgálatok közötti lényeges különbség a nagyobb figyelmeztetési idő értékek használatában van. 3.7.1.2.3 A közeli forgalom folyamatos kijelzése nem megkövetelt összetevője az ACAS-nak. Azonban a repülőgépvezetőknek szükségük van a közeli forgalommal, valamint a potenciális veszélyeztetésekkel kapcsolatos útmutatásra, hogy helyesen azonosítsák a potenciális veszélyeztetést jelentő légijárműveket. A “display - vizuális kijelzés” szó nem azt jelenti, hogy a vizuális kijelzés az egyetlen elfogadható a megközelítő légijárművek helyzetének a jelzésére. 3.7.1.2.4 Ideális esetben egy megoldási tanácsadást mindig megelőz egy forgalmi tanácsadás, de ez nem mindig lehetséges, pl. a megoldási tanácsadás kritériumok már lehet, hogy ki vannak elégítve, 2007/70/II. szám amikor egy nyomvonalat először létrehoznak, vagy a megközelítő légijármű hirtelen és éles manővere előidézheti, hogy a forgalmi tanácsadás vezetési ideje egy ciklusnál kisebb lesz. 3.7.1.3 MEGOLDÁSI TANÁCSADÁSOK A megoldási tanácsadás vizuális kijelzése tájékoztatást ad a repülőszemélyzet részére a függőleges sebességről, amelyet el kell érni, vagy el kell kerülni. A megoldási tanácsadás kijelzést be lehet építeni a pillanatnyi függőleges sebességjelző műszerbe (IVSI) vagy az elsődleges repülési képernyőbe (PFD). A megoldási tanácsadás kijelzője eszközt szolgáltathat a megelőző és a helyesbítő megoldási tanácsadás megkülönböztetésére. 3.7.2 HALLHATÓ ÉS BESZÉDHANG FIGYELMEZTETÉSEK Hallható figyelmeztetéseket használnak a repülőszemélyzet részére arról, hogy egy forgalmi tanácsadás vagy megoldási tanácsadás kiadásra került. Amikor kiválasztják a szókészletet, amelyet megoldási tanácsadás bejelentésére használnak, figyelmet kell fordítani arra, hogy olyan frázisokat válasszanak, amelyek minimalizálják a félreértett utasítás valószínűségét. Egy hallható bejelentést is kell szolgáltatni a repülőszemélyzet részére annak jelzésére, hogy az ACAS légijármű konfliktusmentes az összes veszélyeztetést jelentő légijárművel. 3.8 Repülőszemélyzet kezelési feladatai Minimumként elvárják, hogy a repülőszemélyzet tevékenysége által lehetőség nyíljon vagy egy “AUTOMATIKUS” üzemmód kiválasztására, amelynél az érzékenységi szintek más bemeneteken alapulnak, vagy egy olyan üzemmód kiválasztására, amelyben csak forgalmi tanácsadásokat lehet kiadni, vagy olyan különleges érzékenységi szintek kiválasztására, amelyek legalább az 1-es érzékenységi szintet tartalmazzák. Amikor az 1-es érzékenységi szintet választják, az ACAS berendezés lényegében “tartalék” körülmények között van. A TARTALÉK fogalmat ennek a választásnak a jelölésére lehet használni. A meglévő ACAS érzékenységi szint különbözhet attól, amit a repülőszemélyzet választ. Intézkedéseket kell tenni, hogy a repülőszemélyzet jelzést kapjon arról, hogy az ACAS éppen TARTALÉK állapotban van, vagy amikor csak forgalmi tanácsadást adnak ki. Az ACAS kezelését integrálni lehet az S-módú válaszjeladó kezelésével, vagy a két rendszernek különböző kezelése is lehet. Ha az ACAS és az S-módú kezelések integrálva vannak, olyan eszközt kell biztosítani, amely lehetővé teszi a repülő személyzet számára a kizárólagosan válaszjeladó működési mód kiválasztását. 3.9 Működés figyelése Az ACAS berendezéstől elvárható, hogy automatikus működés figyelési tevékenységet is foglaljon magában, hogy az összes kritikus ACAS tevékenység műszaki állapotát egy folyamatos bázison meghatározhassa a berendezés normális működésének megzavarása vagy esetleges megszakítása nélkül. Gondoskodni kell arról, hogy a repülő személyzet jelzést kapjon abnormális körülmények fennállásáról, amint ez a figyelési tevékenység ezt meghatározza.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes